Inocencio Taboada Montoto

Inocencio Taboada Montoto, nado en Quiroga o 10 de marzo de 1886 e finado en Vigo o 15 de setembro de 1936, foi un empresario e político galego.

 Traxectoria 
Fillo de Inocencio Taboada Fernández e Florinda Montoto Barral. Emigrou a Arxentina. Retornou e instalouse en Vigo, onde foi remitente de pescado. Amigo persoal de Santiago Casares Quiroga, foi membro da ORGA e elixido vocal do Comité Executivo do Partido Republicano Gallego en 1933.El Pueblo Gallego, 21-2-1933, p. 13-14 Co golpe de Estado do 18 de xullo de 1936 foi detido no Frontón e asasinado polos falanxistas en Cabral o 15 de setembro con Eugenio Arbones Castellanzuelo, Segundo Echegaray García, Adolfo Morgade Pazos, Luís Bilbatúa Zubeldia, Abraham Muñoz Arconada e Marcial Araújo Conde.

 Vida persoal 
Era irmán de Luis Taboada Montoto. Casou en Santiago del Estero con Natividad Arroyo Cortés en 1918. 

 Notas 

 Véxase tamén 
 Ligazóns externas 

 Os Taboada de Quiroga: unha familia marcada pola Guerra Civil

 Ficha en Memoria da Coruña

Categoría:Galegos da Arxentina

Categoría:Asasinados polo bando nacional en Galicia
Categoría:Nados en Quiroga

Categoría:Nados en 1886

Categoría:Finados en 1936